Public procurement notice: Modification Of A Contract/Concession During Its Term
Published: 2018-12-22
Buyer: Rigspolitiet v/Center for Beredskabskommunikation
Country: DK
Contract type: Services
CPV classification: 64210000 | 72317000: Data storage services | 72318000: Data transmission services

Technical requirements: Økonomistyrelsen (senere ændret til Rigspolitiet v/ Center for Beredskabskommunikation, herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt "SINE"). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuld udbudsproces. Nærværende ændring vedrører et tillæg til SINE-kontrakten vedrørende tilføjelse af en afløser til kontrolrumsinterfacet Integrated Control Center System interface (ICCS) i form af en såkaldt Dispatch Communication Server (DCS) løsning.
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen i det vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er således ikke taget højde for øvrige ændringer i opgørelsen af værdierne.
I relation til tillægget omtalt nedenfor har Rigspolitiet fulgt proceduren i Lov nr. 590 af 2.6.2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2018/S 223-511665. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2.6.2016 om Klagenævnet for Udbud § 7, stk. 3.
Rigspolitiet har indgået et tillæg til den ovenfor nævnte eksisterende kontrakt med Dansk Beredskabskommunikation A/S. Kontrakten omhandler tilslutning til og brug af et landsdækkende radiobaseret telekommunikationsnet.
Interface fra SINE-nettet og til beredskabernes kontrolrum er af tjenesteyder hidtil leveret i form af Integrated Control Center System interface (ICCS). ICCS-løsningen har dog nået end-of-life, hvorfor det er nødvendigt at erstatte dette med en ny løsning i form af en Dispatch Communication Server (DCS) løsning. Rigspolitiet ønsker derfor at tilføje DCS-løsningen samt drift heraf til SINE-kontrakten i medfør af kontraktens ændringsregler. Det forventes, at værdien af tillægget til kontrakten vil udgøre ca. 5 800 000 DKK, hvilket udgør ca. 0,3% af den oprindelige kontrakts værdi. Det bemærkes, at Rigspolitiet samtidig har indgået et tillæg til SINE-kontrakten vedrørende anskaffelse af visse konfigurationer af ICCS-interfacet. Disse konfigurationer af ICCS-løsningen er de sidste, der kan leveres, jf. det ovenfor beskrevne.
Ændringen er omfattet af udbudslovens § 183, fordi behovet for den konkrete ændring ikke har kunnet forudses af en påpasselig ordregiver, idet DCS-løsningen ikke var tilgængelig på tidspunktet for gennemførelsen af udbuddet, og fordi ændringen udgør under 0,3% af den oprindelige kontrakts værdi, samtidig med at kontraktens overordnede karakter ikke ændres som følge af tillægget.


Winner: Dansk Beredskabskommunikation A/S